prečo by mal liečebný dom machnáč prejsť prísnou pamiatkovou obnovou, nebolo by lepšie prispôsobiť ho pre 21. storočie?
liečebný dom machnáč vzhľadom na svoju svetovú unikátnosť  musí byť  obnovený ako pamiatka kategórie unesco, a teda prísnosť  zachovania diela musí byť  nekompromisná. preto nie je možné jej formu prispôsobovať  novým funkciám, ktoré nerešpektujú jej dispozičné, materiálové a prevádzkové limity. sme presvedčení, že toto jedinečné dielo nie je možné násilne adaptovať  na novú funkciu, naopak je potrebné prispôsobiť  prípadnú funkciu domu pri zachovaní jeho 100% pôvodnosti. 
prísne technické a energetické normy, ktorými sa riadi nová výstavba majú výnimku pri kultúrnych pamiatkach. funkcia a prevádzka domu musia byť  podriadené a prispôsobené pamiatkovej ochrane. chýbajúce sociálne zariadenie na izbách môže niektorých ľudí odradiť,  avšak príklady zo sveta naznačujú, že to nemusí byť  vážny problém. svetoznámy bauhaus v dessau ako pamiatka unesco ponúka podobný typ ubytovania v bývalom študentskom internáte, o ktoré je veľmi veľký záujem.
liečebný dom machnáč v súčasnosti vlastní firma keorlen trade s.r.o., momentálne so sídlom v uherskom hradišti. 
od roku 2008 sa majiteľ liečebného domu machnáč zmenil päťkrát. zväčša išlo o schránkové firmy, ktoré boli personalne vzájomné prepojené. títo vlastníci ponechali pamiatku od roku 2012 bez ochrany a náležitej starostlivosti. liečebný dom machnáč tak sprístupnili vandalom, čo spôsobilo, že z jeho interiérov zmizlo množstvo cenných pôvodných predmetov a materiálov (mosadzné zábradlia, liatinové radiátory, elektrické a vodovodné rozvody, vybavenie sanity a kuchyne a i.). krajský pamiatkový úrad v trenčíne opakovane vyžadoval nápravu a viackrát uložil aj pokuty, ktoré neboli dodnes uhradené.